text: Folkeskolen: Meget engelsk - meget lidt tysk
  29 januar 2013 kl. 14.12
  Regeringens forslag om engelsk fra første klasse og tysk som en valgmulighed fra syvende møder kritik
  Står det til regeringen skal eleverne have engelsk fra første klasse og tysk som en valgmulighed fra syvende.
  - Det er absolut skuffende. Alle mener, at alt kan klares på engelsk, siger Peter Hansen, leder af Region Sønderjylland-Schleswig, til jv.dk som en kommentar regeringens udspil til en folkeskolereform.
  Også Den danske Tysklærerforening er kritisk.
  - På længere sigt kan det få fatale følger. Færre vælger tysk på højt niveau i gymnasiet. Det betyder, at færre går videre med sproget på eksempelvis seminarierne, siger Tysklærerforeningens formand Flemming Nygaard til jv.dk.
  